Gaspar Massó García

Gaspar Massó García, nado en Bueu o 9 de xuño de 1893 e finado en Vigo o 18 de febreiro de 1991,Faro de Vigo, 19-2-1991, p. 2. foi un industrial conserveiro e escritor galego.

 Traxectoria 
Fillo de Gaspar Massó Ferrer. Da terceira xeración da empresa conserveira Massó, foi presidente da Asociación Nacional de Fabricantes de Conservas de Pescados y Mariscos (ANFACO) entre 1935 e 1937. Foi deputado provincial (1920-1929). Militou na Unión Patriótica e na República en Acción Popular. En 1936 negáronlle o ingreso en Falanxe, pero foi admitido o 18 de xullo de 1937 como adherido. Axudou economicamente a Falange en varias ocasións. En 1939 foi sancionado polo gobernador civil Manuel Gómez Cantos con 1.500 pesetas por “pronunciar frases incorrectas y protestar en tonos airados contra lo dispuesto por la Superioridad sobre la expedición de salvoconductos”.Falanxistas de Bueu.

Colaborou na fundación do Museo de Pontevedra, no establecemento da Misión Biolóxica de Galicia, na edición de Cien obras de la colección Massó e participou na elaboración do Diccionario de la lengua española da Real Academia Española (da que foi membro correspondente) con numerosas achegas técnicas. Foi procurador en Cortes (1943-1946) como empresario pertencente ao Sindicato Nacional de Pesca.

Xerou abundantes patentes de maquinaria para tratar o peixe das conservas. Foi pioneiro en rotular en galego nas súas fábricas.

 Obras 
 Cantares populares gallegos
 Itinerarios turístico gastronómicos de la provincia de Pontevedra, 1964
 Nuestro futuro alimenticio: pesca y conservas, 1964
 Comentarios gastronómicos, apéndices sobre Economía Conservera, 1967
 Origen y desarrollo de la industria conservera en Galicia, 1967
 Pedro Madruga de Soutomayor, caudillo feudal, 1975.

 Vida persoal 

Casou en maio de 1929 con Amalia Bolívar Sequeiros, filla de Tomás Bolívar Massó.El Pueblo Gallego, 17-5-1929, p. 6.
 Notas 

 Véxase tamén 
 Bibliografía 




Categoría:Empresarios do sector conserveiro

Categoría:Empresarios de Galicia
Categoría:Deputados provinciais de Pontevedra
Categoría:Procuradores en Cortes galegos
Categoría:Escritores de Galicia en lingua castelá
Categoría:Nados en Bueu
Categoría:Nados en 1893
Categoría:Finados en 1991
Categoría:Personalidades de Galicia sen imaxes
Categoría:Académicos correspondentes da Real Academia Española